ΦΥΛΛΟ ΕΡΓΑΣΙΑΣ

 ΙΣΤΟΡΙΑ Γ΄ ΓΥΜΝΑΣΙΟΥ ΕΝΟΤΗΤΕΣ 31-34

 **1.** Τι είναι ο ιμπεριαλισμός;

**2.** Να επιλέξετε μία απάντηση για κάθε πρόταση.

Ερωτήσεις πολλαπλής επιλογής

 Ι. Η κυριότερη αιτία για την έκρηξη του Α΄ Παγκοσμίου πολέμου ήταν:

α) η διαμάχη των ευρωπαϊκών κρατών με τις ΗΠΑ για τον έλεγχο των αποικιών στην Αμερική και την Ασία.

β) ο οικονομικός και πολιτικός ανταγωνισμός των εκβιομηχανισμένων ευρωπαϊκών κρατών.

 γ) η σύγκρουση των συμφερόντων της Γαλλίας και της Γερμανίας σε χώρες της Αφρικής.

δ) η δολοφονία στο Σεράγεβο του διαδόχου του αυστροουγγρικού θρόνου.

 ΙΙ. Η αφορμή για την έναρξη του Α΄ Παγκοσμίου πολέμου (Ιούνιος 1914) ήταν:

 α) η βύθιση του αμερικανικού υπερωκεάνιου ‘’Λουζιτάνια’’ από γερμανικό υποβρύχιο.

β) η δολοφονία στο Σεράγεβο, του διαδόχου του αυστροουγγρικού θρόνου από έναν Σέρβο εθνικιστή.

γ) η ανακατάληψη της Αλσατίας από τη Γερμανία.

δ) η κατάληψη βοσνιακών εδαφών από τη Σερβία.

 ΙΙΙ.Η Κοινωνία των Εθνών ιδρύθηκε:

α) το 1914 με την έναρξη του Α΄ Παγκοσμίου πολέμου.

β) το 1913 με τη λήξη του Α΄ Βαλκανικού πολέμου.

γ) το 1919 με τη λήξη του Α΄ Παγκοσμίου πολέμου.

δ) το 1916 κατά τη διάρκεια του Α΄ Παγκοσμίου πολέμου με στόχο να σταματήσουν

εχθροπραξίες.

 ΙV. Η Κοινωνία των Εθνών είχε ως σκοπό:

α) να επέμβει στρατιωτικά, για να βοηθήσει τις καταπιεσμένες μειονότητες.

β) να εξασφαλίσει συνεργασία, ειρήνη και ασφάλεια στα έθνη.

 γ) να χορηγεί οικονομική βοήθεια στα υπανάπτυκτα κράτη-μέλη.

δ) να προμηθεύσει σύγχρονο εξοπλισμό στα κράτη-μέλη, ώστε αυτά να είναι ικανά να αντιμετωπίσουν επιτυχώς κάθε εξωτερική επίθεση.

**3.** Να γράψετε, στο κενό αριστερά, το γράμμα του δεδομένου της Β΄ στήλης, που αντιστοιχεί στο δεδομένο της Α΄ στήλης.

Ι. Οι συνασπισμοί στην αρχή του Α΄ Παγκοσμίου πολέμου

 Α΄ ΣΤΗΛΗ Β΄ ΣΤΗΛΗ

1. \_\_\_\_ Τριπλή Συμμαχία α. Γαλλία, Βέλγιο, Αγγλία

 β. Γερμανία, Αυστροουγγαρία, Ιταλία

 γ. Γερμανία, Ιταλία, Σερβία

2. \_\_\_\_ Τριπλή Συνεννόηση (Αντάντ) δ. Γαλλία, Αγγλία, Ρωσία

ΙΙ. Με τη λήξη του Α΄ Παγκοσμίου πολέμου (1919) με δύο συνθήκες ενσωματώθηκαν στην Ελλάδα:

 Α΄ ΣΤΗΛΗ Β΄ ΣΤΗΛΗ 1. \_\_\_\_ με τη συνθήκη Νεϊγύ (Νοέμβριος 1919)

2. \_\_\_\_ με τη συνθήκη των Σεβρών (Αύγουστος 1920) α. η Ανατολική Θράκη, μέχρι τα πρόθυρα της Κων/νούπολης, η Ίμβρος, η Τένεδος και προσωρινά η περιοχή της Σμύρνης. β . β. η Βόρεια Ήπειρος

 γ. τα νησιά του Ανατολικού Αιγαίου.

 δ. η Ανατολική Μακεδονία και η Δυτική Θράκη.

**4.** Τα αποσπάσματα από τα μυθιστορήματα που ακολουθούν αναφέρονται στον Α΄ Παγκόσμιο πόλεμο ( 1914 - 1918 ).

Αφού διαβάσετε το απόσπασμα << Σε λίγο η λαγκαδιά βόγγησε … κίτρινες μαργαρίτες ματωμένες. >>, Στρατής Μυριβήλης, Η ζωή εν τάφω, σελ. 162, Ν.Λογοτεχνία Γ΄ Γυμνασίου και σε συνδυασμό με τις ιστορικές σας γνώσεις, να αναφέρετε τις αρνητικές συνέπειες του πολέμου.

**5.** Ποια από τις επιπτώσεις του πολέμου θίγει το παρακάτω κείμενο του Έριχ Μαρία Ρεμάρκ, Ουδέν νεώτερον από το δυτικό μέτωπο;

Μια σπαρακτική κραυγή της γενιάς του πολέμου

Είμαι νέος, μόλις έκλεισα τα 20· από τη ζωή δεν ξέρω παρά μόνο την απελπισία, το θάνατο, το φόβο και μια αλυσίδα από ανόητες επιπολαιότητες, πάνω από μία άβυσσο πόνων και θλίψε- ων. Βλέπω τους λαούς να ορμούν σε άλλους λαούς, να σκοτώνουν και να σκοτώνονται, χωρίς ούτε κι εκείνοι να ξέρουν το γιατί, υπακούοντας σ’ αυτούς που στέλνουν, χωρίς συναίσθηση του κινδύνου ή της ευθύνης τους. Βλέπω πως οι δυναμικότεροι εγκέφαλοι του κόσμου εφευρίσκουν όπλα, για να γίνονται όλ’ αυτά μ’ έναν τρόπο ακόμα πιο ραφιναρισμένο και διαρκούν όσο γίνεται περισσότερο. Κι όλοι οι συνομήλικοί μου εδώ, στην αντικρινή Παράταξη, σ’ ολόκληρο τον κόσμο το βλέπουν όπως εγώ. Αυτή είναι η ζωή της γενιάς μου και η δική μας. Τι θα κάνουν άραγε οι πατεράδες μας, αν μια μέρα σηκωθούμε και παρουσιαστούμε μπροστά τους, για να τους ζητήσουμε λογαριασμό; Χρόνια ολόκληρα σκοτώναμε μόνο. Αυτό ήταν το πρώτο μας επάγγελμα στη ζωή. Για μας η επιστήμη της ζωής περιορίζεται στο θάνατο. Τι θα συμβεί ύστερα; Και τι θ’ απογίνουμε εμείς;

**6.** Να εξηγήσετε τι ήταν ο Εθνικός Διχασμός.

**7.** Ποια ήταν η οικονομική, η κοινωνική και πολιτική κατάσταση στη Ρωσία στις αρχές του 20ου αι. που οδήγησαν στην οκτωβριανή επανάσταση του 1917;

**8.** Μετά τον Α΄ Παγκόσμιο πόλεμο ποιες περιοχές προστέθηκαν στο ελληνικό κράτος;

**9.** Να εξηγήσετε τον συμβολισμό της γελοιογραφίας.